મુંબઈઃ બોલિવૂડ કિંગ શાહરૂખ ખાનનું કહેવું છે કે, તે પોતાની સફળતા અને પ્રસિદ્ધિ માટે દિગ્ગજ સ્ક્રિપ્ટ રાઈટર સલીમ ખાનના આભારી છે. શાહરૂખ સલમાન ખાનના શો ‘દસ કા દમ 3’ના ગ્રાન્ડ ફિનાલેમાં પહોંચ્યો હતો. ઉલ્લેખનીય છે કે, સલમાન ખાન પણ પોતાના પિતા સલીમ ખાનથી ઘણો પ્રભાવિત છે. 52 વર્ષીય શાહરૂખ ખાને જણાવ્યું હતું કે,"સ્ટ્રગલર એક્ટર તરીકે જ્યારે મુંબઈ આવ્યો હતો ત્યારે સલમાન ખાનના ત્યાં જમતો હતો. જ્યાં સલીમ ખાન પણ મારું ધ્યાન રાખતા હતા. આ લોકોને કારણે જ હું ‘શાહરૂખ ખાન’ બની શક્યો. આ શોમાં હું માત્ર સલમાન ખાનને કારણે આવ્યો છું અને આવીશ. તે મને જ્યાંપણ જવા કહેશે હું જઈશ."